钦定古今图书集成/理学汇编/学行典/第092卷 > 朱子大全集 > 《答刘仲则》
## 钦定古今图书集成/理学汇编/学行典/第092卷 > 朱子大全集 > 《答刘仲则》

《示喻》。“学问之道，不专在书册，而在持身接物之闲，理
固如此。然便全舍去书册，不复以讲学问辨为事，则
恐所以持身接物之际，未必皆能识其本原，而中于
几会。此子路人民社稷何必读书之论，所以见恶于
圣人也。试以治民理事之馀力，益取圣贤之言而读
之，而思之，当自觉有进步处，然后知此言之不妄也